મળતી માહિતી મુજબ ઝોન-ર ડીસીપી ઉષા રાડાને બાતમી મળી હતી કે ચાંદખેડા વિસ્તારમાં વિસત-ગાંધીનગર હાઇવે પર આવેલા ૪-ડી સ્કવેર મોલના ત્રીજા માળે એક ઓફિસમાં અમેરિકાના લોકોને ફોન કરી ધમકાવી પૈસા પડાવવાનું કોલ સેન્ટર ધમધમી રહ્યું છે. જેના આધારે તેમની સ્કવોડે સ્થાનિક ચાંદખેડા પોલીસને જરા પણ ગંધ ન આવે તે રીતે ખાનગી રીતે દરોડો પાડયો હતો. પોલીસે દરોડો પાડતાં કોલ સેન્ટરમાં નવ લોકો મળી આવ્યા હતા.